ผ่าตัดแล้ว ด.ช.อินเดียมือใหญ่ยักษ์ จนโดนครูห้ามไม่ให้ไปโรงเรียน
ช่วยกันเป็นกำลังใจเด็กชายอินเดีย มือใหญ่ยักษ์ ได้รับการผ่าตัดมือให้มีขนาดเล็กลงแล้ว เพียงแต่ต้องใช้เวลาพักฟื้นอีกหลายเดือน หลังเดินทางไกลหลายพันไมล์ไปพบหมอ เพื่อหวังเปลี่ยนชีวิตอันเลวร้าย ถึงขนาดเคยโดนครูสั่งห้ามไม่ให้ไปโรงเรียน เพราะเพื่อนกลัวเขาเป็นปิศาจ,สื่อต่างประเทศรายงาน สถานีโทรทัศน์ช่อง 5 (Channel 5)ในอังกฤษ เตรียมเผยแพร่สารคดี เรื่องราวของ คาลีม เด็กชายชาวอินเดีย วัย 8 ขวบ ซึ่งพ่อแม่พาเดินทางรอนแรมจากบ้านเกิดหลายพันไมล์ไปยังภาคใต้ของประเทศอินเดีย เพื่อไปรับการผ่าตัดมือที่มีขนาดใหญ่โตมากของเขาให้เล็กลง หลังจากมือใหญ่ยักษ์คู่นี้ ของเด็กชายคาลีม ถึงกับทำให้เขาถูกรังเกียจเดียดฉันท์จากชาวบ้านในหมู่บ้าน และยังถูกครูห้ามไม่ให้ไปโรงเรียน เพราะเพื่อนร่วมชั้น กลัวว่า เด็กชายเป็น ปิศาจ,โดย คาลีม เกิดอาการผิดปกติที่มือทั้งสองข้าง จากอาการที่เรียกว่า Macrodactyly ซึ่งนิ้วมือมีการเจริญเติบโตมากเกินไป จนทำให้มีขนาดใหญ่ยักษ์ ขณะที่ ลุงของเด็กชายคาลีม ยังเชื่อว่า เป็นเพราะแม่ของเด็กชายไปเข้าห้องส้วมสาธารณะ ขณะกำลังตั้งท้อง จึงทำให้ลูกติดเชื้อ ปิศาจ มาด้วย,ข่าวแจ้งว่า ทีมแพทย์ได้ทำงานกันอย่างหนักขณะทำการผ่าตัดมือให้แก่เด็กชายคาลีม เพื่อทำให้มือของเด็กชายมีขนาดเล็กลงให้มีขนาดเท่ากับคนปกติ ซึ่งจะทำให้บรรดาชาวบ้านและเพื่อนร่วมชั้น ไม่มองว่าเด็กชายเป็นปิศาจอีกต่อไป และจะทำให้เด็กชายกลับไปเรียนได้ตามเดิม อย่างไรก็ตาม เด็กชายคาลีมจะต้องใช้เวลาพักฟื้นหลังผ่าตัดนานหลายเดือน กว่าจะเห็นความเปลี่ยนแปลงของมือว่ามีขนาดเล็กลง,ทั้งนี้ คลิปวิดีโอ เด็กชายคาลีมมีมือที่ใหญ่โต ซึ่งถูกอัพโหลดลงใน ยูทูบ โดยบาร์ครอฟต์ ทีวี ตั้งแต่เมื่อเดือน ส.ค.57 กระทั่งจนถึง 8 ส.ค.58 ได้รับความสนใจอย่างมากมาย จนมียอดคนดูแล้วมากกว่า 4.3 ล้านวิว ขณะที่สถานีโทรทัศน์ ช่อง 5 จะนำสารคดีเรื่องราวของเด็กชายคาลีม ออกอากาศในวันที่ 11 ส.ค. นี้ 
ช่วยกันเป็นกำลังใจเด็กชายอินเดีย มือใหญ่ยักษ์ ได้รับการผ่าตัดมือให้มีขนาดเล็กลงแล้ว เพียงแต่ต้องใช้เวลาพักฟื้นอีกหลายเดือน หลังเดินทางไกลหลายพันไมล์ไปพบหมอ เพื่อหวังเปลี่ยนชีวิต ที่ถึงขนาดเคยโดนครูสั่งห้ามไม่ให้ไปโรงเรียน 
เด็กชายอินเดียมือใหญ่มาก,ผ่าตัด,มือใหญ่,มือยักษ์,เด็กชายมือใหญ่,ข่าว,ไทยรัฐออนไลน์,ข่าวต่างประเทศ